laion/Wikipedia-Exotic huggingface dataset:
באטרבין

אריק סקוט אש (באנגלית: Eric Scott Esch; נולד ב-3 באוגוסט 1966 אטלנטה, ג'ורג'יה, ארצות הברית), הידוע בכינויו באטרבין, הוא מתאגרף מקצועי אמריקאי, לוחם MMA, מתאבק מקצועי וקיקבוקסר לשעבר, שהתחרה בקטגוריות של משקל כבד. אש גם הופיע פעמים רבות בתוכניות טלוויזיה ואף בסרט ג'קאס בתפקיד עצמו. אש החל להתאגרף בצורה מקצוענית ב-1994. למרות משקלו הרב ומבנה גוף ושרירים לא אופייני למתאגרף, ניצח את הרוב המוחץ של הקרבות בנוקאאוט בשל הכוח העצום של מכות האגרוף שלו. אש נולד באטלנטה, אך משפחתו עברה לסנט ג'ון, מישיגן. אמו נפטרה כשהיה בן שמונה בלבד, ובגיל 11 עברה משפחתו שוב לג'ספר באלבמה. בילדותו סבל מהצקות רבות וסבל מעודף משקל גדול. כשהיה בן 18, נולד בנו הראשון ומעט אחר כך בנו השני. באותה העת עבד במפעל ליצור אריחים. לאחר שחבריו לעבודה אתגרו אותו, החליט להשתתף בתחרויות אגרוף, אך לא עמד בגבול המשקל המקסימלי של 181 ק"ג. בשל כך, החל אש בדיאטה שכללה בעיקר עוף ושעועית, כך קיבל את הכינוי שלו, באטרבין. אש החל להתאגרף בצורה חובבנית בשנת 1990 כאשר מיסטר טי היה בפינה שלו במהלך מספר קרבות. אש זכה בחמישה תארים של טורנירי 'Toughman' במשקל כבד, עם מאזן תוצאות של 56 ניצחונות (36 בנוק אאוט), 5 הפסדים ו-0 תיקו. את הקריירה המקצועית שלו התחיל אש ב-15 באוקטובר 1994, כשניצח את טים דניאלס. את הקריירה המקצועית שלו באגרוף במשקל כבד, סיים עם מאזן תוצאות של 77 ניצחונות (58 בנוק אאוט), 10 הפסדים ו-2 תיקו. ב-2003 הצטרף אש לליגת K-1 לתקופה קצרה של שנתיים בה היה המאזן שלו 3 ניצחונות (2 בנוק אאוט), 4 הפסדים ו-0 תיקו. אש הופיע בשני אירועים של ליגת ה-WWF בשנת 1997. בשנת 1999 ארגנו הליגה קרבות לא מתוסרטים. אש התמודד כנגד בארט גאן והביס אותו בשתי מכות בלבד תוך 35 שניות במסגרת אירוע הדגל של הארגון, רסלמניה 15. אש השתתף ב-28 קרבות לוחמה משולבת עם מאזן תוצאות של 17 ניצחונות (7 בנוק אאוט), 10 הפסדים 0–1 תיקו. אלוף ה-IBA במשקל סופר כבד אלוף ה-WAA במשקל כבד אליפות 'Elite-1 MMA' במשקל סופר כבד אלוף 'סינדיקט ההיאבקות המקצועית' במשקל כבד מפני שמשקלו הרב דורש אנרגיה רבה, אש נלחם בסגנון התקפי מאוד בעל עצימות גבוהה. אש ניצח קרבות רבים עד הסיבוב הרביעי, ובכך נודע כ"מלך ארבעת הסיבובים". לאש יכולת לספוג מכות ולהמשיך להילחם, בשילוב עם כוחו העצום הצליח לנצח ולעלף רבים ממתחריו. אש לרוב התמודד במכנסיים עם הדפס של דגל ארצות הברית. אש השתתף במשחק הווידאו 'Toughman Contest' של חברת EA Sports שיצא לקונסולות סגה מגה דרייב וסגה 32X, כבוס הסופי ואף כיכב על העטיפה. גם בסדרת משחקי 'Knockout Kings' הופיעה דמותו. במשחק 'The Witcher', ניתן להילחם במתאגרף אשר ממדי גופו דומים לשל אש, שנקרא 'Butter Bean'. במשחק 'Fight Night Champion' ניתן לשחק בדמותו של אש. ג'קאס: הסרט, בתפקיד עצמו chairman of the board - בתפקיד מאבטח ב-2011 כיכב אש בסדרה Big Law: Deputy Butterbean בערוץ דיסקברי חקירות. אש הושבע כשריף במחוז ווקר באלבמה ואליו הצטרף צוות צילום. אש נשוי לליבי גיבונס ולהם שלושה ילדים. גרייס, ברנדון וקיילב. בניו משתתפים בלחימה משולבת. אש פתח מסעדת ברביקיו בג'ספר אלבמה. מדיה וקבצים בנושא באטרבין בוויקישיתוף באטרבין, ברשת החברתית אינסטגרם באטרבין, באתר BoxRec באטרבין, באתר שרדוג
מרומית לבנת לחי

מרומית לבנת-לחי (שם מדעי: Chlidonias hybrida) הוא מין של עוף ימי ממשפחת השחפיתיים. חיה באזורים חמים בדרום אירופה, בדרום אסיה ובמזרחה, בדרום אפריקה ובאוסטרליה. חיה בביצות. ולעיתים רחוקות בחוף הים. בישראל היא חולפת וחורפת נפוצה. מצויה בכנרת במספרים נאים. בקיץ ניכרת בלחיה הלבנה, שמפרידה בין צוואר אפור כהה לכיפה שחורה. הגחון אפור כהה והזנב אפרפר. במעוף בולטות תחתיות הכנפיים בלובנן. הרגליים והמקור אדמדמים. בלבוש החורף-הקודקוד מפוספס בפסים שחומים עדינים, חלקי הגוף העליוניים בצבע אפור בהיר מאוד, וגחונה לבן. אורך כנפה 23.5-22 סנטימטרים, אורך גופה 24–26 סנטימטרים ומשקלה 62–80 גרמים. מדיה וקבצים בנושא מרומית לבנת לחי בוויקישיתוף מרומית לבנת לחי, באתר ITIS (באנגלית) מרומית לבנת לחי, באתר NCBI (באנגלית) מרומית לבנת לחי, באתר Animal Diversity Web (באנגלית) מרומית לבנת לחי, באתר GBIF (באנגלית) מרומית לבנת לחי באתר הרשימה האדומה של IUCN
יואל מילר

הרב ד"ר יואל הכהן מילר (בכתיב היידי שהיה נהוג בזמנו: מיללער. בגרמנית: Joel (Julius) Müller. חשוון ה'תקפ"ח, 4 בנובמבר 1827 - כ' בחשוון ה'תרנ"ו, 6 בנובמבר 1895) היה רב וחוקר ספרות התלמוד והגאונים, מאנשי "חכמת ישראל". הוציא לאור כמה מספרי הגאונים והראשונים, חלקם לראשונה. יליד העיר אוהרסקי אוסטרו (אנ') שבקיסרות האוסטרו הונגרית (כיום בצ'כיה), לאביו הרב משה לייב הכהן, שהיה רב העיירה ולאמו קתי. למד תורה מפי אביו, ולאחר מכן בבית המדרש לרבנים בווינה ובאוניברסיטת וינה (1851-1853). מילא את מקום אביו ברבנות משנת 1853 ועד 1867. בשנים אלו הוא הצטרף לחברת מקיצי נרדמים. בין השנים 1867–1872 כיהן כרב בצ'סקה ליפה (אנ') שבבוהמיה. בשנת 1874 שב לווינה, ולימד בבית המדרש לרבנים שם ובבית ספר יהודי, והגיע לדרגת פרופסור. בווינה הוא התקרב לאהרן ילינק שקירב אותו והטיל עליו את מלאכת הוצאת מסכת סופרים. בשנת 1884 החל ללמד בבית המדרש הגבוה ללימודי יהדות בברלין ובו בזמן לימד בבית היתומים על שם אורבך. בשנת 1885 כיהן כחבר "הועדה ההיסטורית לחקירת קורות היהודים בגרמניה", כחוקר ספרות השו"ת של חכמי אשכנז. נישא לרגינה, ולהם נולדו ארבעה ילדים. נפטר בברלין ב-6 בנובמבר 1895, ונקבר בבית הקברות היהודי בווייסנזה. בלווייתו ליווהו בני משפחתו ומורי ותלמידי בית המדרש למדעי היהדות, וכן תלמידי בית המדרש לרבנים בברלין. מסכת סופרים, מהדורה מדעית עם ביאור בגרמנית, לייפציג, תרל"ח, באתר היברובוקס חלוף מנהגים בין בני בבל לבני ארץ ישראל, וינה, תרל"ח/ 1878, באתר היברובוקס - יצא לאור לראשונה על ידו. תשובות חכמי צרפת ולותיר, וויען, תרמ"א, באתר היברובוקס מפתח לתשובות הגאונים, ברלין, תרנ"א, באתר היברובוקס - תשובות שאסף מתוך כתבי יד של ראשוני חכמי צרפת ולותיר. תשובות גאוני מזרח ומערב, ברלין, תרמ"ח, באתר היברובוקס - תשובות מגאוני בבל (מזרח) ומחכמי ספרד וצפון אפריקה בשלהי תקופת הגאונים (מערב), בהם רבי שמואל הנגיד וחכמי קירואן. תשובות רבנו קלונימוס מלוקא ליקוט מכתב יד של תשובות רבי קלונימוס בן משה. הלכות פסוקות מן הגאונים, קרקוב, תרנ"ג, באתר היברובוקס - מהדורה מדעית. יו"ט ליפמאן צונץ - חלק א', הצפירה, 11 בדצמבר 1895; יו"ט ליפמאן צונץ - חלק ב', הצפירה, 16 בדצמבר 1895 נקרולוג, ד"ר יואל מילר ז"ל, המגיד, 14 בנובמבר 1895 יואל מילר (1827-1895), דף שער בספרייה הלאומית יואל מילר, במהדורת 1901–1906 של האנציקלופדיה היהודית (באנגלית) ע"ד חברת מקיצי נרדמים, המגיד, 31 ביולי 1867 עוד לתולדות הד"ר יואל מיללר, הצפירה, 18 בנובמבר 1895 יהודה רוזנטל, בית המדרש הגבוה לחכמת ישראל בברלין בתוך: שמואל קלמן מירסקי (עורך), מוסדות תורה באירופה בבניינם ובחורבנם, עגן, ניו יורק 1956, עמ' 663. יהודה רוזנטל, "לקורות היהודים בפולין לאור שו"ת המהר"ם מלובלין", סיני לא, ה'תשי"ב. יצוין, ששנים ספורות לפני כן, הוציא לאור את "תשובות חכמי צרפת ולותיר". טלגרמים להמגיד, המגיד, 7 בנובמבר 1895 יהודה ליב ווינץ, רבי יואל מיללער איננו, הצפירה, 15 בנובמבר 1895 נקרולוג, ד"ר יואל מילר ז"ל, המגיד, 14 בנובמבר 1895. בינה בספרים, המליץ, 25 באוקטובר 1881
ישראל זביטי

ישראל זביטי (נולד ב-15 בינואר 1980 בנתניה) הוא כדורגלן עבר ישראלי ששיחק בעמדת הקשר. זביטי גדל במחלקת הנוער של מכבי נתניה והיה שותף מרכזי באחד השנתונים הטובים שהיו במחלקת הנוער של המועדון, לצידם של קלמי סבן, עמוס נחייסי, שלומי דהאן, רן קוז'וך ואחרים. הקבוצה זכתה 3 פעמים ברציפות בדאבל של ליגות הנערים בישראל, בנוסף לחמש אליפויות במהלך השנים בין קבוצות הילדים ועד הנוער, שיא שטרם נשבר[דרוש מקור]. זביטי היה שחקן סגל קבוע בנבחרת הצעירה של ישראל. זביטי עלה לקבוצה הבוגרת של מכבי נתניה בעונת 1998/1998, עת שיחקה בליגת המשנה, ובעונה זו העפיל עמה לליגה הבכירה. במשך עשר עונות ברציפות בהן שיחק במכבי נתניה, הוא ירד עמה ליגה ועלה עמה חזרה לליגת העל פעם נוספת. בעונת 2006/2007, עם הגעתו של הבעלים החדשים של הקבוצה דניאל יאמר, הוחתם זביטי על חוזה לשלוש עונות. לקראת עונת 2007/2008 עזב זביטי את מכבי נתניה וחתם בקבוצת הפועל פתח תקווה ששיחקה בליגה הלאומית, ועמה העפיל לליגת העל וזכה בגביע הטוטו לליגה הלאומית. ביולי 2008 הוחלט לסיים את הקשר עם זביטי ולאחר שלושה חודשים ללא קבוצה הוחתם בהפועל רמת השרון. בעונת 2009/2010 חתם זביטי בקבוצת הפועל כפר סבא, ולאחר עונה אחת עבר לשחק בקבוצת מכבי השקמה/רמת חן מליגה א', במדיה פרש ממשחק פעיל בקיץ 2011. ישראל זביטי, באתר ההתאחדות לכדורגל בישראל ישראל זביטי, באתר Transfermarkt ישראל זביטי, באתר FootballDatabase.eu
וונדר וומן: השושלת ממשיכה

וונדר וומן: השושלת ממשיכה (באנגלית: Wonder Woman: Bloodlines, בתרגום חופשי לעברית: קווי דם) הוא סרט גיבורי על מונפש אמריקאי משנת 2019 המתמקד בדמות הקומיקס וונדר וומן מאת DC קומיקס. הסרט הוא הארבעה עשר ביקום האנימציה של DC והשלושים ושש בסך הכל בסרטי האנימציה המקוריים של DC. הסרט יצא לצפייה דיגיטלית ב-5 באוקטובר 2019, ול-4K Ultra HD ו-Blu-ray ב-22 באוקטובר 2019. הסרט מתמקד בוונדר וומן כנגד אויביה מהעבר המתאחדים יחד ויוצרים את וילני בע"מ. הסרט מתחיל בפרולוג של חמש שנים קודם הסיפור, הפרולוג מציג את פגישתה של וונדר וומן בסטיב טרבור ועזיבתה את אי האמזונות (במחיר מריבה עם אמה ושכיחת מקום האי), והיותה לגיבורת על. חמש שנים מאוחר יותר, וונדר וומן מסייעת לידידתה מהעבר להציל את בתה ונסה מכניסה לעולם הפשע, ולאחר מאבק בג'יגנטה ודוקטור רעל היא נכשלת, הבת ונסה הופכת לנבלת העל ברבור הכסף. לאחר מספר בדיקות מבינה וונדר וומן כי כדי להחזיר את ונסה למוטב ולרפא אותה מהוירוס שהופך אותה לברבור הכסף, עליה למצוא את אי האמזונות, לאחר שמצאה אותו, חבורת הנבלות עוקבת אחריה והקרב על האי מתחיל. בקרב, מנהיגת הנבלות, דוקטור סייבר מפעילה את הנשק הסודי, מדוזה, אויבת מיתולוגית של האמזונות מהעבר שהוחייתה על ידי הנבלות, מדוזה הורגת אותם ומביסה את האמזונות, בשלב זה לאחר מאבק ארוך מצליחה וונדר וומן להחזיר את ונסה לצדה וביחד הם מצילות את האי והורגות את מדוזה, דיאנה משלימה עם אמה ונהיית לגיבורת האמזונות. ביולי 2018, הסרט הוכרז בקומיק-קון, סן דייגו. ביולי 2019, נודע שרוזריו דוסון תחזור לתפקידה כוונדר וומן מהסרטים הקודמים. יחד עם ג'פרי דונובן כסטיב טרבור, ומרי אבג'רופולוס כונסה, ועוד. הסרט יצא לפלטפורמות דיגיטליות ב-5 באוקטובר 2019, והוכרז כי יצא בעותקים פיזיים ב-22 באוקטובר. "וונדר וומן: השושלת ממשיכה", במסד הנתונים הקולנועיים IMDb (באנגלית) "וונדר וומן: השושלת ממשיכה", באתר Rotten Tomatoes (באנגלית) "וונדר וומן: השושלת ממשיכה", במסד הנתונים הקולנועיים KinoPoisk (ברוסית) "Wonder Woman: Bloodlines Animated Movie Coming in 2019", ‏יולי 23, 2019 "Wonder Woman Bloodlines Gets Synopsis, Art, Voice Cast", CBR, ‏יולי 29, 2019. "Wonder Woman: Bloodlines Trailer Reveals First Look At DC Universe Movie", Screenrant, ‏אוגוסט 7, 2019.
בית הקברות היהודי בהאלה

בית הקברות היהודי בעיר האלה שבגרמניה ממוקם ברחוב הומבולדט (Humboldtstraße) ונחנך בשנת 1869. בית הקברות החליף את בית הקברות הראשון של הקהילה היהודית, שנבנה בשנת 1693 בטפפרפלאן (Töpferplan), בסמוך לבית הקברות שטאדטגוטסאקר (גר'), לאחר הקמתה מחדש של קהילה יהודית בעיר במאה ה-17. בית הקברות החדש משתרע על שטח של כמעט הקטאר, ועליו ניצבים כמה מאות קברים. הלוויות נערכו בבית הקברות עד שנת 1929, ועד 1940 כאשר היה מדובר בחלקות קבר משפחתיות. מאז נקברים אזרחים בעלי אמונה יהודית בבית העלמין היהודי החדש, ששוכן בתוך בית הקברות גרטראודן (גר'). אולם הלוויות, שנבנה בשנת 1894, משמש כבית כנסת של קהילת האלה מאז תום מלחמת העולם השנייה, מכיוון שבית הכנסת ששכן בתוך העיר לא נבנה מחדש לאחר נפילת המשטר הנאציונל-סוציאליסטי. במהלך פיגוע הירי בבית הכנסת בהאלה ב-9 באוקטובר 2019, הושלכו חומרי תבערה על בית הקברות היהודי הסמוך. מדיה וקבצים בנושא בית הקברות היהודי בהאלה בוויקישיתוף
ליבקה (פירושונים)

האם התכוונתם ל... ליבקה – עיר בגרמניה מינדן-ליבקה – מחוז בגרמניה היינריך ליבקה – פוליטיקאי גרמני וילהלם מאייר-ליבקה (אנ') – פילולוג שווייצרי וילהלם ליבקה (אנ') – היסטוריון גרמני
דגל ברזיל

דגל ברזיל במתכונתו הנוכחית (החל מ-11 במאי 1992) כולל מלבן ירוק שבמרכזו מעוין צהוב. במרכז המעוין עיגול בצבע כחול עם 27 כוכבים. על העיגול סרט לבן עם המוטו הלאומי של ברזיל, בהשראת הפילוסופיה הפוזיטיביסטית של אוגוסט קונט: "Ordem e Progresso" (סדר וקדמה). לאלמנטים השונים בדגל המשמעויות הבאות: המלבן הירוק מסמל את יערות הגשם בהם משופעת ברזיל. המעוין הצהוב מסמל את המחצבים הרבים, ובעיקר את הזהב, הנמצאים באדמת ברזיל. העיגול הכחול והכוכבים מסמלים את שמי הלילה מעל ריו דה ז'ניירו (בירת ברזיל עד ל-1960) ב-15 בנובמבר 1889, היום בו הוקמה הרפובליקה של ברזיל. 27 הכוכבים מייצגים את 26 מדינות ברזיל, ואת המחוז הפדרלי של ברזיל. לצבעי הירוק והצהוב גם משמעות היסטורית כפי שיתואר להלן. דגל ברזיל מבוסס על דגל האימפריה הברזילאית שהתקיימה בין השנים 1822–1889 (מעצמאות ברזיל ועד הקמת הרפובליקה). דגל זה היה מלבן ירוק ובו מעוין צהוב שבמרכזו סמל האימפריה. צבעי הדגל נקבעו לפי צבעי הבתים של שליטי ברזיל: הצבע הירוק סימל את בית ברגנסה של פדרו הראשון, קיסר ברזיל והצבע הצהוב את בית הבסבורג ממנו יצאה אשתו של פדרו, מריה. לאחר הקמת הרפובליקה של ברזיל ב-15 בנובמבר 1889, הועלתה הצעה לעצב את דגל הרפובליקה באופן דומה לדגל ארצות הברית עם 13 פסים ב"צבעי הלאום" צהוב וירוק, ו-21 כוכבים כמניין מדינות ברזיל באותה עת. דגל כזה שימש כדגל זמני עד 19 בנובמבר, אך הוחלט לא להשתמש בו באופן קבוע עקב הדמיון הרב שלו לדגל ארצות הברית. כדגל הרשמי הקבוע התקבל העיצוב של ריימונדו מנדס (Raimundo Teixeira Mendes) שהיה מבוסס על דגל האימפריה, אך עם מעוין קטן יותר ובתוכו עיגול כחול עם 21 כוכבים ועם סרט עם המוטו הלאומי. ברבות השנים, עם הקמת מדינות נוספות בברזיל, התווספו כוכבים נוספים לדגל והחל מ-11 במאי 1992 מספרם עומד על 27. הכוכבים בדגל הם הכוכבים הבאים (ראו איור למספרים): פרוקיון מייצג את מדינת אמזונאס. חמישה כוכבים מקבוצת הכלב הגדול מייצגים את מאטו גרוסו, אמאפה, רונדוניה, רוריימה וטוקנטינס. הכוכב הגדול בקבוצה זו הוא סיריוס המייצג את מדינת מאטו גרוסו. זהו הכוכב היחיד מקבוצה זו שהופיע בדגל 21 הכוכבים. קאנופוס מייצג את גויאס. ספיקה מייצג את פארה. שני כוכבים מקבוצת נחש מים מייצגים את מאטו גרוסו דו סול ואקרי. כוכבים אלו לא הופיעו בדגל 21 הכוכבים. חמישה כוכבים מהצלב הדרומי מייצגים את סאו פאולו, ריו דה ז'ניירו, באהיה, מינאס ז'ראיס ו אספיריטו סאנטו. σ באוקטנט מייצג את המחוז הפדרלי של ברזיל. שלושת כוכבי המשולש דרומי מייצגים את פרנה, סנטה קטרינה וריו גראנדה דו סול. שמונה כוכבים מקבוצת עקרב מייצגים את סרז'יפה, אלגואס, פרנמבוקו, פאראיבה, ריו גראנדה דו נורטה, סיארה, מרניאו, פיאאוי. סמל ברזיל המנון ברזיל מדיה וקבצים בנושא דגל ברזיל בוויקישיתוף דגל ברזיל, באתר דגלי העולם (באנגלית) דגל ברזיל, באתר אנציקלופדיה בריטניקה (באנגלית)
שביעות רצון (סדרת טלוויזיה)

שביעות רצון (Сатисфакция) היא סדרת טלוויזיה היסטורית רוסית משנת 2006 בבימויו של מיכאיל שבצ'וק. פרק הבכורה שודר ב-2 בינואר 2006. רוסיה של אמצע המאה ה-19 נמצאת בעיצומה של מלחמה, שמפגישה בין חמשת חיילי יחידת טנגין המשרתים במאחז: אנדריי ראבסקי, ניקולאי אננסקי, אלכסנדר שולנין, פיודור צ'יסטיאקוב ו-ולדימיר באומגרטוף שהוגלה לקווקז משום שהעז לקרוא תיגר על הנסיך גוליצין ולקרוא אותו לדו-קרב. ויקטור סוחורוקוב – אלכסנדר פון בנקנדורף אלכסיי גורבונוב – איוואן שרווד דמיטרי מריאנוב – ניקולאי אננסקי יורי בליאייב – מאטיני אלכסנדר קולקוב – פיודור צ'יסטיאקוב מראט בשארוב – ניקולאי הראשון, קיסר רוסיה יקטרינה וילקובה – סופיה גוליצינה "שביעות רצון", במסד הנתונים הקולנועיים IMDb (באנגלית) "שביעות רצון", במסד הנתונים הקולנועיים KinoPoisk (ברוסית)
בית הכנסת בהאלה

בית הכנסת של האלה משמש את כ-700 חברי הקהילה היהודית בעיר הַאלֶה על נהר זאלֶה. הבניין נבנה בתכנונם של האדריכלים גוסטב וולף (גר') ותאודור להמן מלבנים צהובות ואדומות בשנת 1894. במקור נבנה הבניין כאולם הלוויות של בית הקברות היהודי, שנבנה בשנת 1864 צפונית-מזרחית למרכז העיר האלה. מדובר באולם פשוט בסגנון מורי עם חלונות מקושתים גדולים, ובחזיתו מספר כיפות בצל (אנ'). אולם הלוויות הפך לבית הכנסת בשנת 1948, והוא נועד להחליף את בית הכנסת הישן במרכז העיר, שנהרס במהלך ליל הבדולח בנובמבר 1938 ומאז לא שוקם. כאשר שינה הבניין את ייעודו והפך לבית כנסת, נוספו למבנה בימה, ארון קודש, כיסאות ישיבה ועזרת נשים מוגבהת. עבור ארון הקודש נאלצו המתפללים לסגור את הכניסה המזרחית אל האולם, מכיוון שארון הקודש הוצב במזרח בית הכנסת כנהוג. ערך מורחב – פיגוע הירי בבית הכנסת בהאלה ב-9 באוקטובר 2019, יום הכיפורים ה'תש"ף, ביצע גרמני פיגוע ירי בבית הכנסת ובבית הקברות היהודי הסמוך. מדיה וקבצים בנושא בית הכנסת בהאלה בוויקישיתוף האתר של הקהילה היהודית בהאלה, מציג גם את תולדות בית הכנסת (בגרמנית) ו(ברוסית)
ארץ מולדת (שיר של ריטה)

ארץ מולדת הוא סינגל מתוך אלבום אוסף "תחנות בזמן" של הזמרת-יוצרת הישראלית ריטה, שיצא לאור במרץ 1996. השיר נכתב על ידי יהונתן גפן והולחן על ידי רמי קלינשטיין בשנת 1987. ריטה הקליטה את השיר בשנת 1996 לעיבוד של רמי קלינשטיין ולואי להב. סרטון השיר "ארץ מולדת" באתר יוטיוב מילות השיר "ארץ מולדת" באתר שירונט ארץ מולדת, באתר אקו"ם ארץ מולדת, באתר "פזמונט" ריטה* - ארץ מולדת / אני חיה לי מיום ליום, באתר Discogs (באנגלית) המצעד השבועי של רשת ג' מתאריך 5 במאי 1996, באתר "פזמונט" המצעד השנתי תשנ"ו (1996), באתר "פזמונט"
הונדה N-Van

הונדה N-Van (ביפנית: エヌ バン, באנגלית: Honda N-VAN) הוא מיניוואן קטן המוגדר בקטגוריית כלי הרכב ביפן "Kei car" (אנ') מתוצרת יצרנית הרכב היפנית הונדה אשר מיוצר משנת 2018 ביפן 5 דלתות. דלתות צד: דלתות הזזה. מנוע קדמי. מנוע בנזין. סוגי הנעות: הנעה קדמית 4x2, הנעה כפולה 4x4. תאוצה בין 0–100 קמ"ש היא 19.6 שניות (מנוע 658 סמ"ק, הנעה קדמית, תמסורת ידנית) תאוצה בין 0–100 קמ"ש היא 20.7 שניות (מנוע 658 סמ"ק, הנעה 4x4, תמסורת ידנית) תאוצה בין 0–100 קמ"ש היא 21.2 שניות (מנוע 658 סמ"ק, הנעה קדמית, תמסורת אוטומטית רציפה מסוג "CVT") תאוצה בין 0–100 קמ"ש היא 22.5 שניות (מנוע 658 סמ"ק, הנעה 4x4, תמסורת אוטומטית רציפה מסוג "CVT") הונדה N-Van הונדה N-Van הונדה N-Van הונדה N-Van הונדה N-Van הונדה N-Van הונדה N-Van, דלתות צד אחוריות - דלתות הזזה הונדה N-Van - מבט לתא הנהג ולוח מחוונים הונדה N-Van - מבט ללוח מחוונים הונדה הונדה N-WGN הונדה N-One הונדה N360 מדיה וקבצים בנושא הונדה N-Van בוויקישיתוף אתר האינטרנט הרשמי של הונדה N-Van (ביפנית) הונדה N-Van, סרטון באתר יוטיוב הונדה N-Van, סרטון באתר יוטיוב הונדה N-Van, סרטון באתר יוטיוב "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס הונדה מתחילה למכור דגם חדש "הונדה N-Van" global.honda/newsroom/news/2018/4180712eng-n-van "הונדה N-Van" - מפרט automobile-catalog.com/make/honda/n-van/n-van-1/2018 "הונדה N-Van" בפיליפינים topgear.com.ph/tag/Honda-N-Van "הונדה N-Van" - תמונה (יפנית) - car.watch.impress.co.jp/docs/news
פסגת פבלוב (אנטארקטיקה)

פסגת פבלוב (באנגלית: Pavlov Peak) הוא פסגה באי לייז' בארכיפלג פאלמר שבאנטארקטיקה. הפסגה ממוקמת צפונית להר וסאליוס. הפסגה מתנשאת מעל מפרצון בריפאראה שממזרח לה. קרחון פלייסטור נמצא מדרום מערב לפסגת פבלוב וקרחון זבלסורד נמצא מצפון מערב לפסגה. הפסגה מופיעה לראשונה במפה של ממשלת ארגנטינה משנת 1954. שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה. הפסגה נקראת על שמו של איוואן פטרוביץ' פבלוב - מדען ופיזיולוג רוסי, אשר בשנת 1904 זכה להכרה עולמית כאשר קיבל את פרס נובל לפיזיולוגיה או לרפואה על עבודותיו בחקר מערכת העיכול, ובמהלך מחקרים אלו פיתח וביסס את המושג התניה קלאסית. הוועדה המייעצת קראה לאתרים רבים באזור על שם מדענים מובלים בתחום הרפואה. • Damien Gildea, Mountaineering in Antarctica: complete guide: Travel guide פסגת פבלוב באתר הסקר הגאולוגי של ארצות הברית פסגת פבלוב באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי ההיסטוריה של גילוי הפסגה ומתן שם הפסגה
פסגת מישב

פסגת מִישֶׁב(באנגלית: Mishev Peak ; בבולגרית: Мишев връх) היא פסגה המכוסה ברובה קרח, בהרי ברוגמאן באי לייז' בארכיפלג פאלמר, שבאנטארקטיקה. הפסגה מתנשאת לגובה של 600 מטרים מעל פני הים. המדרונות הדרום - מערביים של הפסגה תלולים ולכן אינם מכוסים קרח. הפסגה מתנשאת מעל קרחון זבלסורד שמצפון לה, ועל קרחון פלייסטור שמדרום לה. הפסגה ממוקמת 1.42 קילומטרים מערבית לפסגת פבלוב, 2.34 קילומטרים מזרחית - צפונית לנקודת פולז'אן, ו-1.93 קילומטרים מזרחית - דרומית-מזרחית לנקודת דיסיליצה. הפסגה מופתה לראשונה על ידי סוקרים בריטיים בשנת 1980. הפסגה נקראת על שמו של אמיל מישב, שהיה גאולוג בבסיס סנט קלמנט אוהרידסקי בעונת המחקר 2004–2005 ובעונות המחקר לאחר מכן, ומפקד הבסיס בעונת המחקר 2006–2007. הגאזט האנטארקטי הבולגרי (בבולגרית) פסגת מישב באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת מישב, וסימון האתרים הסמוכים לפסגה באתר copernix גאזט השמות האנטארקטיים של בולגריה למעט המדרונות הדרום מערביים (ראו להלן) מידע גאוגרפי והיסטורי
עד שתעזוב

עד שתעזוב הוא סינגל מתוך אלבום אוסף "תחנות בזמן" של הזמרת-יוצרת הישראלית ריטה, שיצא לאור באפריל 1996. השיר נכתב על ידי ריטה, הולחן על ידי רמי קלינשטיין ועובד על ידי לואי להב. השיר נחשב לאחד מהשירים הבולטים משנת 1996, ומושמע לרוב בתחנות הרדיו ביום הזיכרון. השיר נכתב על ידי ריטה מתקופת שירותם של קלינשטיין ושלה בצבא הגנה לישראל, על הזמן שנפרדו וגמרו את היחסים ביניהם. השיר נכתב על הערב שלפני הטיסה של ריטה לצרפת, קלינשטיין ישן בסלון אצל ההורים של ריטה וריטה בחדרה. למחרת בבוקר קלינשטיין לקח את ריטה לשדה התעופה. השיר מדבר על אותו לילה, הדימויים הכואבים בשיר, מבטאים למעשה אהבה גדולה והנקמה היא נקמת האוהבים שעל אף הפרידה, ימשיכו להיפגש ולאהוב ושום דבר לא יעצור את האהבה הזאת. אקורדי השיר "עד שתעזוב" באתר Tab4u סרטון השיר "עד שתעזוב" באתר יוטיוב מילות השיר "עד שתעזוב" באתר שירונט עד שתעזוב, באתר "פזמונט" עד שתעזוב, באתר אקו"ם עד שתעזוב, באוסף המוזיקה הישראלית וואלה! תרבות‏, פעם היה כאן יותר טוב? 14 שירים ישראלים בולטים מ-1996, באתר וואלה, 26 בינואר 2016 עד שתעזוב ריטה מילים ריטה לחן רמי קלינשטיין, סרטון באתר יוטיוב (אורך: 4:13) ריטה - עד שתעזוב, באתר TheMarker, ‏27 בדצמבר 2011 רז שכניק, קול זיכרון חוזר, באתר ynet, 8 ביוני 2016 ריטה* - עד שתעזוב, באתר Discogs (באנגלית) המצעד השבועי של רשת ג' מתאריך 5 במאי 1996, באתר "פזמונט" המצעד השנתי תשנ"ו (1996), באתר "פזמונט" מצעד שירי רמי קלינשטיין, באתר "פזמונט"
ברוב עם הדרת מלך

ברוב עם הדרת מלך הוא כלל הלכתי הקובע כי מצווה המתקיימת באופן ציבורי היא חשובה ומהודרת יותר. מקור המילים הוא בפסוק בספר משלי: ”בְּרָב עָם הַדְרַת מֶלֶךְ וּבְאֶפֶס לְאֹם מְחִתַּת רָזוֹן”. בפשוטו של מקרא גדל כבוד המלך ככל שעמו רב יותר. הגמרא במסכתות ברכות, פסחים ומגילה, מביאה אותו כטעם לדינים הקשורים בציבוריות המצוות, לגבי כמה מצוות. בהגדרת "רוב עם" קיימות כמה אפשרויות: מצווה הנעשית על ידי רבים במקביל: מצווה המתקיימת על ידי יחידים, אך מוטב שיקיימו אותה ביחד. למשל, העלאת הביכורים למקדש בירושלים היא מצווה הנעשית ביחיד, אך המשנה אומרת כי הדבר נעשה לאחר התכנסות בערים הגדולות. הרמב"ם כותב בפירושו כי הסיבה לכך היא כי ברוב עם הדרת מלך. דוגמה נוספת היא העדפת תפילה בציבור על פני תפילת יחיד. המגן אברהם קובע כי אף מי שיש לו מניין בביתו, כדאי שיתפלל בבית כנסת מטעם זה. מצווה המתחלקת בין עושיה: מצווה המתקיימת בשיתוף פעולה בין אנשים רבים. דוגמה בולטת היא הולכת הדם בבית המקדש. המשנה במסכת פסחים מתארת את תהליך שחיטת קרבן הפסח וכותבת כי כאשר נלקח הדם למזבח ממקום השחיטה, נעשה הדבר באופן שבו הכהנים נעמדים בשורה עד המזבח, ומעבירים הדם זה לזה עד שהאחרון זורקו על גבי המזבח. הגמרא מציינת כי הטעם לשיטה זאת היא משום רוב עם הדרת מלך. מצווה הנעשית על ידי יחיד עבור רבים: לעיתים גם כאשר כולם יכולים לעשות, מוטב שיעשה אחד עבור כולם. כאשר שניים או יותר נוטלים ידיהם יחד לארוחה, אף על פי שכל אחד מהם יודע לברך המוציא בעצמו, ההלכה קובעת כי מהודר יותר שאחד יברך המוציא לכולם. הכסף משנה כותב שהטעם לכך הוא כי ברוב עם הדרת מלך. מצוות נוספות הן ברכת מאורי האש במוצאי שבת לשיטת בית הלל, וזימון. מצווה הנעשית בפני הציבור: מצווה הנעשית על ידי אדם אחד בלבד, אך מוטב שיעשה אותה בציבור, בפני קהל. דוגמה לכך היא קריאת התורה ביום כיפור על ידי הכהן הגדול. מצווה לראותו, אך זוהי מצווה שמותר להעביר עליה. הטעם למצווה זו הוא ברוב עם הדרת מלך. אף על פי שמעלה זאת בדרך כלל עדיפה למצוות אחרות, יש מעלות שדוחות אותה, כגון זריזין מקדימין למצוות, ומשום כך תפילת ההלל היא בשחרית ולא במוסף, אף על פי שיש יותר אנשים במוסף, וכן תקיעת השופר הייתה נעשית בשחרית לולא גזירת המלכות, וכן מוטב להתפלל בבית המדרש יותר מאשר בבית הכנסת, כיוון שביטול תורה חשוב מרוב עם. שיעור בעניין באתר עולמות הערך במיקרופדיה התלמודית העוסק בעניין ספר משלי, פרק י"ד, פסוק כ"ח מסכת ביכורים פרק ג' משנה ב' במשנה שם אורח חיים סימן צ' פרק חמישי משנה ו' מסכת פסחים דף ס"ד ע"ב עיין בטוש"ע אורח חיים סימן קס"ז הלכות ברכות פרק א' מסכת ברכות דף נ"ג ע"א מסכת יומא דף ע' עמוד א' ועיין ברש"י שם מסכת ראש השנה דף ל"ב עמוד ב' מגן אברהם סימן צ' ס"ק ל"ב הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
כוח המשימה הלהטב"קי הלאומי

כוח המשימה הלהט"בקי הלאומי (באנגלית: National LGBTQ Task Force) הוא ארגון ללא כוונת רווח אמריקאי המארגן את אירועי הקהילה הלהט"בית בארצות הברית. הארגון תומך בפעולה ובאקטיביזם של להט"בים ומקדם חזון לליברציה. הארגון מארגן את הכנס הארצי-שנתי לשוויון הלהט"בי: יצירת שינוי, אירוע שמתקיים בכל שנה ומדבר על מיומנויות הקהילה הלהט"בית, ומשתתפים בה יותר מ-2,000 משתתפים. צוות החשיבה של מכון המדיניות של הארגון מבצע מחקרים בתחומים מדעי החברה, ניתוח מדיניות (אנ'), פיתוח אסטרטגיה, חינוך ציבורי וסנגוריה (אנ')‏. מדיה וקבצים בנושא כוח המשימה הלהטב"קי הלאומי בוויקישיתוף אתר האינטרנט הרשמי של כוח המשימה הלהטב"קי הלאומי (באנגלית) אתר האינטרנט הרשמי של כוח המשימה הלהטב"קי הלאומי כוח המשימה הלהטב"קי הלאומי, ברשת החברתית פייסבוק "Just before Saturday's Miami Beach dinner, National Gay and Lesbian Task Force rebrands itself National LGBTQ Task Force". miamiherald (באנגלית). ארכיון מ-2019-10-11. נבדק ב-2019-03-08. "National Gay and Lesbian Task Force — Info". Facebook. ארכיון מ-2013-08-15. נבדק ב-2013-09-05. "Labor Leader Dolores Huerta Opens Creating Change Conference". Advocate.com. 2009-01-31. ארכיון מ-2014-10-14. נבדק ב-2013-09-05. Policy Institute, NGLTF website, אורכב מ-המקור ב-2007-09-27, נבדק ב-2007-10-17 ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.